钦定古今图书集成/明伦汇编/闺媛典/第304卷 > 皇清三十七 > 刘元勋母李氏
## 钦定古今图书集成/明伦汇编/闺媛典/第304卷 > 皇清三十七 > 刘元勋母李氏

按《咸阳县志》：李氏，户部主事刘元勋母。年二十五，夫亡，与侧室罗氏悲泣绝食，誓以身殉。罗曰：“死节易，立孤难。妾为其易，夫人请为其难者。” 罗遂自缢而死。氏伤痛之馀，勉进饮食，上事舅姑，下抚幼孩，备尝艰苦，致子成名，二十年如一日。